Այն անունը, որ պիտի տամ հիմա, հայտնի է ձեզ: Լսել եք օպերային թատրոնում կամ ռադիոյով, կարդացել եք մամուլում, իսկ մինչ լույս տեսնի ամսագրի այս համարը, կհանդիպեք նաև էկրանի վրա: Եվ եթե ես այսօր նորից հոլովեմ ծանոթ անունը, հասկանալի է. նպատակս մեկ անգամ ևս հայտնի կամ նորահայտ փաստերը շարադրել չէ: Պարզապես, թվում է, հասել է այն կետը, երբ կարելի է մի պահ դանդաղեցնել քայլը, ետ նայել՝ անցածը ավելի սևեռուն զննելու, գնահատելու համար: Այդպես ավելի հեշտ պիտի լինի շարունակել ճանապարհը: